अच्छा इंसान बनने के लिए सुसंग जरूरी : भोलाराम
चित्तौड़गढ़ | संगऔर वातावरण के प्रभाव से इंसान कुछ से कुछ बन जाता है। संग ही इंसान के बनने बिगड़ने की नींव होती है। गुरु का संग पाकर एक गुरु सीख या एक अनुयायी का जीवन खिले हुए पुष्प जैसा बन जाता है। सुसंग इंसान को निखारता है और कुसंग इंसान को बिगाड़ देता है।
उक्त प्रवचन रेलवे स्टेशन से आगे निंबाहेड़ा मार्ग स्थित निरंकारी भवन में निरंकारी मिशन के संयोजक महात्मा भोलाराम मल्होत्रा ने साप्ताहिक सत्संग में प्रवचन सभा में व्यक्त किए। उन्होंने कहा कि हमे सदा ही सेवा सत्संग सुमिरन करते हुए जीवन को सार्थक बनाए, जिससे इंसान में नम्रता, सत्कार भाईचारा, सहनशीलता प्रीत की प्यार की सहुष्णिुता की भावनाओं के गुणों का समावेश हो सके। सुसंग से इंसान देवताओं जैसा बन जाता है। जबकि कुसंग से इंसान, इंसान नहीं, शैतान और जाने क्या क्या बन जाता है। आज संसार में कुसंगता के कारण ही दुनियां की तस्वीर बिगड़ती जा रही है। प्रवक्ता दुर्गाशंकर सेवक ने बताया कि सत्संग में बसंतीबाई, भावना, श्रुति, कमलेश, बहिन चौधरी, भंवर सालवी, आदित्य, नीरज एवं मंजू बहिन, डालीबाई, परी, मन्नालाल सालवी, कमलेश बेगूं, इंदू, बहिन चंचलानी, काजोल देविका बंधु, धीरज पारेता ने भक्ति रचनाएं रखी। संचालन चंदन खोखावत ने किया।
hin_Deva hin_Deva hin_Deva